
לכבוד 


שלום רב,

[bookmark: _GoBack]באמצעות דואר אלקטרוני:

הנדון: בקשה לקבלת מידע מכוח חוק חופש המידע, תשנ"ח 1998 – 
ועדות קבלה ליישובים - נתונים
סימוכין: פנייתך אלינו מיום 18.12.18
ראשית, אני מודה על פנייתך אלינו, כמופיע בסימוכין למכתבי זה.
בבקשת המידע שהעברת אלינו, ביקשת לקבל מידע ונתונים אודות ועדות קבלה ליישובים.
באופן ספציפי יותר, ביקשת כדלקמן:
1. רשימת היישובים הקהילתיים העדכנית בהם מותר לקיים ועדת קבלה, זאת לרבות מספר התושבים ובתי האב בישוב.
2. מספר יישובים אשר יוכלו לקיים ועדת קבלה, אם רף היישום יהיה 500 בתי אב.
במענה לבקשת המידע שהגשת למשרדנו, הכלכלה והתעשייה, ולאחר בדיקה אל מול היחידה המקצועית הרלוונטית לבקשתך, האגף לאיגוד שיתופי (להלן: "האגף"), אבקש להשיבך בדברים, כדלקמן:
1. באשר לסע' 1 לבקשת המידע – 
באתר האינטרנט של האגף לאיגוד שיתופי, ניתן למצוא את רשימת האגודות השיתופיות להתיישבות הקהילתית והיישובים הקהילתיים הכפריים, לפי מועצות אזוריות.
כדי לקבל את המידע, יש למיין את הרשימה על פי סוג אגודה ולבחור "יישוב קהילתי כפרי או "אגודה שיתופית להתיישבות קהילתית", כאמור בהגדרת "יישוב קהילתי" בהתאם לסעיף 2 לפקודת האגודות השיתופיות (להלן: "הפקודה"). 
רשימות אלו כוללות את רשימת כל היישובים העונים להגדרת "יישוב קהילתי", אך כוללות גם יישובים שאינם נכללים בהגדרה, מכיוון שלא מתקיימים לגביהם יתר התנאים בהגדרה, אשר אין מידע במערכת של האגף לגבי התקיימותם. 
לנוחיותך, מצ"ב קישור לאתר:
https://www.gov.il/he/Departments/Topics/cooperative
כמו כן, היות וביקשת לקבל את פרטי המידע, המסמכים והנתונים בפורמט דיגיטלי בר חיפוש ככל שניתן, מצ"ב גם קבצי אקסל רלוונטיים, נכון ליום 19.12.18.
יובהר כי המידע כולל את כל היישובים הקהילתיים וההרחבות הקהילתיות, מתוכו הנך מתבקש לברור לפי המועצות האזוריות בנגב, בגליל ובאיו"ש - היכן ניתן לקיים ועדות קבלה. 
בהקשר דנן, מצורף גם קובץ הכולל את הכפרים השיתופיים באיו"ש שבחלקם (אלה שאינם יישובים חקלאיים מתוכננים) ניתן לעשות ועדת קבלה.
עוד יוער כי המידע מתעדכן באופן שוטף באתר.
לעניין סוגיית מספר בתי האב והמצב התכנוני, המידע איננו מצוי ברשות היחידה. באופן שאיננו מחייב ומתוך כוונה לסייע, מוצע על ידי האגף לפנות לרשות מקרקעי ישראל, הממונה על תחום זה ו/או למינהל התכנון לשם בדיקת אפשרות לקבלת מידע זה.
2. באשר לסע' 2 לבקשת המידע – 
כאמור לעיל, אין לאגף מידע לגבי מספר בתי האב ביישוב ולפיכך אין באפשרות המשרד לענות לשאלה: כמה יישובים יוכלו לקיים ועדת קבלה אם רף היישום יהיה 500 בתי אב.
מקווה שהייתי לך לעזר אשמח לעמוד לרשותך גם בעתיד, בכל הנוגע לנושאים עליהם אמון משרדנו.
בברכה
יוסי זולפן,

  הממונה על חוק חופש המידע
   משרד הכלכלה והתעשייה


העתק: עו"ד אמל כולאב, הלשכה המשפטית 

משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

